Ńdɔ fɔ́ɔ́ Tsofar yǎ Naama a ngávə́ ńkɔ́bɔ̄ mɔ́, nyé nâ: Yə ábūí ńkɔ̄bɔ̄ ásə̄ dí lâyi laŋǎn nālá təge ai ngalaná ? Yə é mod a kɔ́bɔ abuí abuí nyɔ̄ a yi kyəbə ? 2Yə é dzə́dzǎ ǹkɔ́bɔ woe nyɔ́ a yi dǐb bod mənyú ? Yə wayi fɔ́ɔ́ kpə́lə̄ bod, təge ai e mod m̀bɔ́g m̀bɔ́g yǎ ā kūb wa osɔ́n á nyɔ́l? 3Wabə́lə kɔ́bɔ̄, wa nâ: "Dɔ́tɛn wáma a nə təge ai atɔ́n, ńdɔ̄ fə mə nə á fúúm á mís móe !" 5Ákīé ! Ngə́ Zāmbá á tɔá dzǎm yalan, ngə́ á tɔá dzǎm yáī biyé bí ányu nə́ á kɔ́bɔ́ ai wa, 6ngə́ á tɔá wa dzǎm kúlī ndímbā mǎm yā fəg dzié, amú mádzâ mod fəg, ngǎ ngə́ o ǹyén fɔ̄ɔ̄ ánā naa Zambá a vóan bəbə̂ bə́ mam bóe bəvɔ́g.